NFF har etablert et seriesystem for futsal for begge kjønn. For herrene er Eliteserien definert som en del av norsk toppfotball, mens første- og andredivisjon er definert som breddefotball.Vinneren av Eliteserien kvalifiserer seg til UEFA Futsal Cup. Vegakameratene Futsal ble i 2011 det første norske laget som tok seg videre til hovedrunden i denne turneringen. Laget kvalifiserte seg også til hovedrunden i UEFA Futsal Cup i 2012, 2013 og 2014.